

**СЛУЖБЕНИ ГЛАСНИК**

**ОПШТИНЕ БАТОЧИНА**

|  |  |
| --- | --- |
| **БАТОЧИНА**  3.11.2025. године | **ГОДИНА 2025.**  БРОЈ 18. |

**ОПШТИНСКО ВЕЋЕ ОПШТИНЕ БАТОЧИНА**

На основу члана 38. став 1. и члана 42. Закона о правима пацијената („Службенн гласник РС“, бр. 45/2013 и 25/2019 – др. закон), члана 15. став 2. Закона о јавном здрављу („Службени гласник Републике Србије“, број 15/16), члана 64. став 1. тачка 19) Статута општине Баточина („Службени гласник општине Баточина“, бр. 9/19) и члана 19. Пословника о раду Општинског већа општине Баточина („Службени гласник општине Баточина“, бр. 33/21), Општинско веће општине Баточина, којим по овлашћењу председника општине и Општинског већа број: 020-794/25-III од 10. октобра 2025. године, председава заменик председника општине и члан Општинског већа по функцији, на седници одржаној дана 13. октобра 2025. године, донело је:

#### РЕШЕЊЕ

#### о образовању Савета за здравље општине Баточина

1. Образује се Савет за здравље општине Баточина (у даљем тексту: Савет), као стално радно тело Општинског већа општине Баточина, у следећем саставу:
2. **Др Дејан Аранђеловић**, председник општине Баточина, председник,
3. **Браца Илић**, представник Дома здравља, Баточина, заменик председника,
4. **Др Ана Аничић**, представница Дома здравља Баточина, чланица,
5. **Др Јасмина Петровић**, представница Дома здравља Баточина, чланица,
6. **Јелена Радојевић,** прадставница удружења „Удружење- Локално организовање“ Баточина, чланица,
7. **Ненад Прокић**, представник Републичког фонда за здравствено осигурање Крагујевац, члан,
8. **Др Наташа Михаиловић**, представница Института за јавно здравље Крагујевац, чланица.
9. Задаци Савета:
10. у области заштите права пацијената:

* разматра приговоре о повреди појединачних права пацијената на основу достављених и прикупљених доказа и утврђених чнњеница;
* о утврђеним чињеницама обавештава подносиоца приговора и пружаоца здравствене услуге директора здравствене установе, односно оснивача приватне праксе на коју се приговор односи и даје одговарајуће препоруке;
* разматра извештаје саветника пацијената, прати остваривање права пацијената и предлаже мере за заштиту и промоцију права пацијената;
* подноси годишњи извештај о раду и предузетим мерама за заштиту права пацијената Општинском већу општине Баточина и министарству надлежном за послове здравља, а ради инфомисања и остваривања потребне сарадње извештај доставља и Заштитнику грађана;

1. у областима јавног здравља из члана 5. Закона о јавном здрављу:

* мeђусeктoрска сaрaдња, кooрдинaциjа, пoдстицaњe, oргaнизaциjа и усмeрaвaњe спрoвoђeњa aктивнoсти у oблaсти дeлoвaњa jaвнoг здрaвљa нa нивoу општине, зajeдничкoм aктивнoшћу сa oргaнима општине, нoсиoцимa aктивнoсти и другим учeсницимa у систeму jaвнoг здрaвљa;
* праћење извeштajа Институтa зa jaвнo здрaвљe Крагујевац o aнaлизи здрaвствeнoг стaњa стaнoвништвa нa тeритoриjи општине, кojи зa тo нaмeнски oпрeдeли срeдствa у oквиру пoсeбних прoгрaмa из oблaсти jaвнoг здрaвљa из члaнa 14. Зaкoнa о јавном здрављу, кao и прeдлaгање мeра зa њихoвo унaпрeђeњe, укључуjући мeрe зa рaзвoj интeгрисaних услугa у општини;
* дoношење Прeдлoга плaнa jaвнoг здрaвљa нa нивoу општине, кojи усвaja Скупштинa општине и прaћење њeгoвoг спрoвoђeња крoз пoсeбнe прoгрaмe из oблaсти jaвнoг здрaвљa;
* иницирaње и прaћење спрoвoђeња aктивнoсти прoмoциje здрaвљa и спрoвoђeњa мeрa зa oчувaњe и унaпрeђeњe здрaвљa, спрeчaвaњa и сузбиjaњa зaрaзних и хрoничних нeзaрaзних бoлeсти, пoврeдa и фaктoрa ризикa нa тeритoриjи општине крoз пoсeбнe прoгрaмe из oблaсти jaвнoг здрaвљa;
* дaвање мишљeњa нa извeштaj o oствaривaњу пoсeбних прoгрaмa у oблaсти jaвнoг здрaвљa, кoje дoнoси општина;
* учeствовање у рaзличитим oблaстимa дeлoвaњa jaвнoг здрaвљa у кризним и вaнрeдним ситуaциjaмa из члaнa 11. Закона о јавном здрављу;
* jaчaње кaпaцитeта нoсилaцa aктивнoсти и учeсникa у oблaстимa дeлoвaњa jaвнoг здрaвљa;
* oбaвeштaвaње jaвнoсти o свoм рaду;
* дaвање пoдршке рaду и рaзвojу нoсиoцa aктивнoсти и учeсникa у систeму jaвнoг здрaвљa нa територији општине, у склaду сa Зaкoнoм о јавном здрављу;
* подношење извештаја о раду и предузетим мерама Општинском већу општине Баточина и Институту зa jaвнo здрaвљe Крагујевац у oблaстимa дeлoвaњa jaвнoг здрaвљa;

1. обављање и других послова и задатака у циљу унапређења здравља становништва и здравственог система општине у складу и на начин одређен одредбама Статута општине Баточина, Пословника о раду Општинског већа и Пословника о раду Савета за здравље.
2. Савет доноси Пословник којим се регулише рад Савета.
3. Савет може образовати радне тимове за поједина питања из области јавног здравља и заштите права пацијента.
4. Стручне, административне, техничке и друге послове за потребе Савета обављаће Одељење за општу управу, људске ресурсе и послове органа ОУ општине Баточина.
5. Доношењм овог решења престаје да важи Решење о образовању Савета за здравље општине Баточина („Службени гласник општине Баточина“, бр.26/21 и 14/22).
6. Ово решење објавити у „Службеном гласнику општине Баточина“

**Образложење**

Правни основ за доношење Решења о образовању Савета за здравље општине Баточина садржан је у одредбама члана 38. став 1. и члана 42. Закона о правима пацијената и члана 15. став 2. Закона о јавном здрављу, којим је прописано да јединица локалне самоуправе обезбеђује заштиту права пацијената одређивањем лица које обавља послове саветника за заштиту права пацијената и образовањем Савета за здравље, као и да Савет за здравље обавља одређене послове из области деловања јавног здравља.

Одредбама члана 64. тачка 19) Стаута општине Баточина и чл. 19. и 21. Пословника о раду Општинског већа прописано је да Општинско веће за разматрање, припремање и давање предлога и мишљења о питањима из надлежности Већа, може да образује стална и повремена радна тела и да решењем Већа о образовању сталних, односно повремених радних тела утврђује се њихов назив, задаци, састав, начин рада и број чланова, као и друга питања од значаја за рад и функционисање радног тела.

Разлог за доношење овог решења је у потреби образовање Савета за здравље општине Баточина, ради спровођења надлежности локалне самоуправи пре свега у области јавног здравља, заштите права пацијената, као и другим областима, са крајњим циљем унапређања здравља и здравственог система на нивоу општине.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-804/25-III од 13. октобра 2025. године**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу чланова 17. и 18. Закона о безбедности саобраћаја на путевима („Службени гласник РС „ бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019, 128/2020 - др. закон, 76/2023 и 19/2025), члана 22. став 1. и члана 24. став 1. Правилника о раду тела за координацију послова безбедности саобраћаја на путевима („Службени гласник РС”, број 16/2024) и члана 60. Пословника о раду Општинског већа општине Баточина („Службени гласник општине Баточина“, бр. 33/21), на предлог Савета за координацију послова безбедности саобраћаја на путевима на територији општине Баточина, Општинско веће општине Баточина, којим по овлашћењу председника општине и Општинског већа број: 020-840/25-III од 31. октобра 2025. године, председава заменик председника општине и члан Општинског већа по функцији, на седници одржаној дана 3.новембра 2025.године, донелоје:

#### ПРОГРАМ

#### за рад Савета за координацију послова безбедности саобраћаја на путевима на територији општине Баточина за 2025. годину

**I УВОД**

Програмом за рад Савета за координацију послова безбедности саобраћаја на путевима на територији општине Баточина за 2025. годину (у даљем тексту: Програм) утврђују се циљеви, мере и активности у оквиру одређених области рада, рокови, финансијска средства и одговорни субјекти за спровођење истих, предвиђени законским и подзаконскимпрописима о безбедности саобраћаја на путевима у циљу унапређења безбедности саобраћаја на путевима.

У складу са Одлуком о распореду и коришћењу средстава за финансирање унапређења безбедности саобраћаја на путевима у 2025. години (у даљем тексту: Одлука) чији је саставни део Национални годишњи програм унапређења безбедности саобраћаја на путевима за 2025. годину, Агенција за безбедност саобраћаја објавила је Први јавни позив за финансирање унапређења безбедности саобраћаја на путевима у 2025. години (број: 221-401-00-24/2025-01-1, од дана 24.10.2025. године, у даљем тексту: Јавни позив).

Средства која се додељују Јавним позивом, имају за циљ повећање безбедности учесника у саобраћају уз транспарентну и ефикасну расподелу и коришћење средстава за финансирање мера и активности за унапређење безбедности саобраћаја на путевима у Републици Србији, чиме се тежи достизању стратешког циља - да се смањи број погинулих и тешко телесно повређених лица за 50% до 2030. године, у односу на 2019. годину, као и без погинуле деце у саобраћају од 2030. године.

Програм јединице локалне самоуправе, у складу са Јавним позивом, садржи следеће области рада:

1. унапређење саобраћајне инфраструктуре са становишта унапређења безбедности саобраћаја на путевима;
2. рад тела за координацију;
3. унапређење саобраћајног васпитања и образовања;
4. превентивно-промотивне активности из области безбедности саобраћаја на путевима и
5. научно-истраживачки рад у области безбедности саобраћаја.

Средства која се додељују по Јавном позиву јесу наменска средства, која се опредељују у складу са Националним програмом и могу се користити искључиво за реализацију појединачних мера и активности утврђених Стратегијом безбедности саобраћаја Републике Србије за период од 2023. до 2030. године, са Акционим планом за период од 2023. до 2025. године („Службени гласник РСˮ, број 84/23) које спроводе јединице локалних самоуправа или су партнери у спровођењу мера и активности.

**II ПЛАНИРАНЕ АКТИВНОСТИ ТЕЛА ПО ОБЛАСТИМА**

|  |  |  |  |  |  |
| --- | --- | --- | --- | --- | --- |
| **Област: Унапређење саобраћајне инфраструктуре** | | | | | |
| Р. бр. | Мера/Активност | Рокови \* | Финансијска средства(РСД) | Одговорни субјекти | Веза са активности у АП\*\* |
|  | Израда пројекта на изградњи и реконструкцији пешачке стазе и паркинг простора у зони О.Ш. „Свети Сава“ у улици Краља Милана Обреновића у Баточини | IV, I | 200.000,00 | Савет за координацију послова безбедности саобраћаја,  Општина Баточина | 2.5.3. |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Рад тела** | | | | | |
| Р. бр. | Мера/Активност | Рокови \* | Финансијска средства(РСД) | Одговорни субјекти | Веза са активности у АП\*\* |
|  | Накнаде за чланове Савета (дневнице) | IV, I | 120.000,00 | Савет за координацију послова безбедности саобраћаја,  Општина Баточина | 1.4.7. |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Унапређење саобраћајног образовања и васпитања** | | | | | |
| Р. бр. | Мера/Активност | Рокови \* | Финансијска средства(РСД) | Одговорни субјекти | Веза са активности у АП\*\* |
|  | Едукација деце предшколског узраста | IV, I | 120.000,00 | Савет за координацију послова безбедности саобраћаја,  Општина Баточина, ПУ„Полетарац“ | 4.1.4. |
|  | Едукација ученика основношколског узраста | IV, I | 120.000,00 | Савет за координацију послова безбедности саобраћаја,  Општина Баточина,  ОШ „Свети Сава“ | 4.1.8. |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Превентивно-промотивне активности из области безбедности саобраћаја** | | | | | |
| Р. бр. | Мера/Активност | Рокови \* | Финансијска средства(РСД) | Одговорни субјекти | Веза са активности у АП\*\* |
|  | Реализација кампање на унапређењу знања, ставова и  понашања старијих лица као возача и путника у возилу за безбедно учешће усаобраћају | IV, I | 150.000 | Савет за координацију послова безбедности саобраћаја,  Општина Баточина,  Месна заједница. | 4.2.24 |
|  | Реализација кампања на унапређењу знања, ставова и  понашања пешака приликом преласка коловоза | IV, I | 150.000 | Савет за координацију послова безбедности саобраћаја,  Општина Баточина | 4.2.11.  4.2.12. |
|  | Реализација кампања на унапређењу знања, ставова и понашања у погледу безбедног превожења деце у путничким аутомобилима (набавка дечијих ауто-седишта и едукација o правилној употреби) | IV, I | 230.000 | Савет за координацију послова безбедности саобраћаја,  Општина Баточина | 4.2.3. |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |  |  |  |
| --- | --- | --- | --- | --- | --- |
| **Област: Научно-истраживачки рад у области безбедности саобраћаја** | | | | | |
| Р. бр. | Мера/Активност | Рокови \* | Финансијска средства(РСД) | Одговорни субјекти | Веза са активности у АП\*\* |
|  | Испитивање ставова становника општине Баточина о безбедности у саобраћају | IV, I | 110.000,00 | Савет за координацију послова безбедности саобраћаја,  Општина Баточина | 4.2.26. |
| \* рокове дефинисати квартално (нпр. I,II,III или IV квартал)  \*\*навести редни број активности из Акционог плана за период од 2023. до 2025. године („Службени гласник РСˮ, број 84/23) | | | | | |

|  |  |  |
| --- | --- | --- |
| **Области** | **Финансијска средства** | **Проценат по областима** |
| Унапређење саобраћајне инфраструктуре | 200.000,00 | 16,67% |
| Рад тела | 120.000,00 | 10% |
| Унапређење саобраћајног образовања и васпитања | 240.000,00 | 20% |
| Превентивно-промотивне активности из области безбедности саобраћаја | 530.000,00 | 44,16% |
| Научно-истраживачки рад у области безбедности саобраћаја | 110.000,00 | 9,17% |
|  | | |
| **Укупно:** | **1.200.000,00** | **100%** |

**III ЗАВРШНЕ ОДРЕДБЕ**

Овај Програм ступа на снагу наредног дана од дана објављивања у „Службеном гласнику општине Баточина“, а примењиваће се позакључењу уговораса Министарством унутрашњих послова и Агенцијом за безбедност саобраћаја.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-850/25-III од 3. новембра 2025. Године**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 42. Одлуке о комуналном уређењу општине Баточина (,,Сл гласник општине Баточина“, бр. 23/18) и члана 60. Пословника о раду Општинског већа општине Баточина („Службени гласник општине Баточина“, бр. 33/21), Општинско веће општине Баточина, којим по овлашћењу председника општине и Општинског већа број: 020-840/25-III од 31. октобра 2025. године, председава заменик председника општине и члан Општинског већа по функцији, на седници одржаној дана 3. новембра 2025. године, донело је:

#### П Р О Г Р А М

#### ЗИМСКЕ СЛУЖБЕ ОПШТИНЕ БАТОЧИНА

#### ЗА 2025/2026. ГОДИНУ

1. **У В О Д**

Програм зимске службе општине Баточина се доноси на основу члана 42. Одлуке о комуналном уређењу општине Баточина („Сл. гласник општине Баточина“, бр. 23/18).

Одржавање локалних путева и улица у зимским условима, је само један сегмент у склопу редовног одржавања путева, који је комплексан, сложен и захтева оптимално и флексибилно ангажовање, да би саобраћај могао нормално, безбедно и без застоја да се одвија.

Одржавање локалних путева и улица на територији општине Баточина, Скупштина општине Баточина поверила је ЈП „Лепеница Баточина“ из Баточине (у даљем тексту: Предузеће), Одлуком о усклађивању пословања Јавног предузећа „Лепеница Баточина“ из Баточине са Законом о јавним предузећима („Сл. гласник општине Баточина“, бр. 19/17 – пречишћен текст, 33/17 и 8/25).

Да би се постигла рационалност у одржавању локалних путева и улица у зимском периоду неопходна је координација између општине Баточина, Предузећа, учесника у саобраћају (корисници) и органа МУП-а који регулише саобраћај, као и квалитетна и благовремена информисаност о стању и условима који владају на путу.

1. **ПОСЛОВИ ОДРЖАВАЊА У ЗИМСКОМ ПЕРИОДУ**

Код одржавања локалних путева и улица у зимским условима подразумева се:

1) Организација зимске службе и вршење послова на обезбеђењу проходности путева у зимском периоду (чишћење снега и посипање коловоза сољуи ризлом).

**ЧИШЋЕЊЕ СНЕГА:**

Чишћење снега на целој дужини свих путних праваца, обухваћених овим Програмом, обавља се хидрауличном даском монтираном на одговарајуће возило.

Чишћење снега се врши чим наслаге снега достигну 5cm. Почетак интервенције зависи од дебљине снежног покривача и мора да отпочне сходно временским приликама у било које доба дана или ноћи.

У случају неблаговремене интервенције којом би се проузроковало стварање ледене покорице од утабаног снега, трошкове отклањања исте, Општинска управа неће сносити.

**ПОСИПАЊЕ СОЉУ И РИЗЛОМ:**

Друга операција интервенције напутним правцима обухваћених Програмом, састоји се од посипања коловоза сољу или мешавине индустријске соли и ризле.

Посипање путних праваца може да се обавља као додатна или пак као посебна операција, и то увек по посебном налогу који издаје Општинска управа, с тим да налози за посипање могу бити дати и условно (нпр. ако температура пређеодређени подељак). Трошкови интервенција која не буде урађена у року неће бити надокнађени.

Чишћење и посипање осталих путних праваца обавиће се по налогу.

2) Извршавање осталих послова потребних за обезбеђивање проходности путева (испуштање воде са коловоза, одржавање канала, одржавање саобраћајне сигнализације – сталне и привремене, поправка сигурносних ограда, крпљење ударних рупа, оштећених банкина, уклањања блата са коловоза, итд).

Коловозна конструкција и саобраћајна сигнализација на делу државног пута, који пролази кроз насеље, као саставни део државног пута, у ширини коловоза тогпута ван насеља, одржава се као саставни део тог пута.

**3. ВРЕМЕ ТРАЈАЊА ЗИМСКЕ СЛУЖБЕ**

Почетак зимске службе је 15.11.2025. године и њена активност траје до 31.03.2026. године. Уколико дође до падавина или потребе за интервенцијом због појаве поледице или слично, Предузеће је обавезно да интервенише и пре и после наведеног термина трајања зимске службе.

Одржавање путева у току зиме обавља се из седишта Предузећа, у коме су смештени радници, механизација, као и со и ризла за посипање.

**3.1. СТЕПЕН АНГАЖОВАНОСТИ**

У зависности од временских услова и метеоролошке прогнозе времена уводи се више степена ангажованости (припремљености) средстава рада и људства и то:

* три степена ангажованости у зависности од метеоролошке прогнозе времена (температуре ваздуха, снежних падавина и сл.) са 25%, 50% и 100% ангажованости и
* четврти степен ангажованости уводи се када се јаве временске непогоде, ванредно стање.

После почетног првог степена, примена виших степена почиње онда када то временски услови диктирају, а такође и враћање у ниже степене када то временски услови диктирају.

Планирани степени агажованости по месецима

|  |  |  |  |  |
| --- | --- | --- | --- | --- |
| **МЕСЕЦ** | **УКУПНО ДАНА** | **СТЕПЕНИ АГАЖОВАНОСТИ** | | |
| **25%** | **50%** | **100%** |
| Новембар | 15 | 15 | - | - |
| Децембар | 31 | - | 16 | 15 |
| Јануар | 31 | - | - | 31 |
| Фебруар | 28 | - | 14 | 14 |
| Март | 31 | 16 | 15 | - |
| **С В Е Г А** | 136 | 31 | 45 | 60 |

**3.2. ЕФЕКТИВАН РАД И ДЕЖУРСТВА**

Под ефективним радом и дежурствима подразумева се време ангажовања средстава рада и људства у периоду од 0 до 24 часа и оно се мора испланирати за територију целе општине Баточина у зависности од приоритета путног правца, деонице и других елемената.

Да би се за план трошкова зимске службе као плански елемент могао третирати ефективни рад и дежурство планира се рад:

1. за возила укупно 16 часова, односно:

а) ефективни рад........... 4 часа

б) дежурство I смене............................. 4 часа

в) дежурство II смене............................ 8 часова

г) ефективни рад суботом и недељом........................ 16 часова

2. за машине укупно 8 часова односно:

а) ефективни рад.................. 2 часа

б) дежурство у I смени....... 6 часова

3. за раднике, планира се рад суботом и недељом са увећаном јединичном ценом радаза 26%:

а) ефективни рад..................................... 4 часа

б) дежурство I смене............................. 4 часа

в) дежурство II смене............................ 8 часова

г) ефективни рад суботом и недељом...................... 16 часова

Планира се ангажовање радника за време државних празника где се јединична цена рада увећава за 110%.

Ради евентуалног ангажовања у зимској служби, када се прогнозира већи број дана са дневним температурама око 0° C, уз очекиване негативнетемпературе преко ноћи и могуће падавине, предвиђа се **пасивно дежурство** за ангажовање механизације и радника и то:

а) за пасивно дежурство радника, утврђује се цена у висини од 60%, од вредности радног часа за које посебан налог члан Општинског већа задужен за комуналне делатности,

б) за пасивно дежурство механизације, утврђује се цена у висини од 30% од вредности радног часа за које посебан налог издаје члан Општинског већа задуже за област комуналне делатности, а у зависности од временских услова.

**4. ТЕХНОЛОГИЈА РАДА**

Одржавање локалних путева и улица у зимским условима је специфично и захтева флексибилност уорганизацији, специјална и наменска средства рада, опрему, обученост људства, мобилност у деловању на отклањању насталих узрока и сметњи на путу за безбедно одвијање саобраћаја.

**4.1. ТЕХНОЛОГИЈА РАДА**

Одржавање локалних путева и улица у зимским условима има за циљ ослобађање површине коловоза од снега и спречавање стварања поледице што се постиже:

* + превентивним посипањем соли пре падања снега или формирања поледице. Превентивно посипање захтева благовремено сазнање о стању временских прилика на великим пространствима, као и тачно сазнање о локалним микро климатским подацима;
  + посипањем соли пре или при падању снега, спречава се стварање леда. У почетку падања снега треба насипати со – индустријску со за насипање путева, која снегу одузима способност стврдњавања услед кохезије и онемогућава под саобраћајем стварање тврдих слојева;
  + посипање соли по одгртању снега обавља се да би се одстранио заостали снег иза чишћења и спречило његово стврдњавање;
  + насипање сољу на клизавици обавља се када је дошло до наглог пада температуре на већем простору;
  + превентивним посипањем шљаке на критичним тачкама.

**4.2. ПРИПРЕМА ПУТА**

Пре него што се отпочне са радовима на одржавању путева у зимским условима, потребно је урадити неке радове на припреми пута и објеката као предуслов за безбедније извођење радова у току чишћења снега, спречавања поледице као:

* оправка површине коловоза,
* уређење банкина,
* радови на чишћењу јаркова, ригола, пропуста, да се вода може несметано одвести ван трупа пута,
* обновити хоризонталну сигнализацију,
* обележавање ширине коловоза, препрека са моткама.

**4.3. ПРИПРЕМА СРЕДСТАВА РАДА**

Пре него што се средства рада укључе у одржавање путева зими, неопходно је да се иста по већ одређеној динамици повлаче са терена и обави:

* редовни преглед машина и сервисирање,
* средње оправке и ремонти,
* за недостајућу опрему и механизацију благовремено урадити уговоре о закупу,
* набавке потребних количина горива и мазива за средства рада,
* обезбеђење довољних количина посипног материјала и др.

**4.4. РАСПОЛОЖИВОСТ МЕХАНИЗАЦИЈЕ И РАДНЕ СНАГЕ**

Предузеће располаже следећом механизацијом за обављање послова зимског одржавања путева и улица и то:

* Камион „МЕРЦЕДЕС Бенз“, са епохом и раоником, ком 1
* Трактор „ИМТ 539“ са приколицом и посипачем соли, ком 1
* Комбинована машина „ЈСВ 4сх“, ком 1
* Трактор „БЕЛАРУС“ са раоником, ком 1
* Самоходна чистилица за тротоаре, ком 1

Наведена механизација мора испуњавати следеће захтеве:

* мора да буду регистрована,
* мора да поседује исправне уређаје за евидентирање часова рада (осим оне механизације за коју не постоји техничка могућност уградње и која ће рад правдати радним налозима).

Потребан минимум расположиве радне снаге Предузећа, за обављање послова зимског одржавања путева и улица обухвата:

* 4 возача,
* 10 физичких радника
* Техничко лице за урављање радом и организацијом зимске службе.

**5. ПРИОРИТЕТИ ОДРЖАВАЊА ПУТЕВА**

**5.1. ПОДЕЛА ПУТЕВА ПО ПРИОРИТЕТИМА**

Зимску службу није могуће организовати тако да се на свим улицама и путевима као и путним правцима делује истовремено. Зато је овим Програмом утврђен редослед и приоритет одвијања радова зимске службе.

Сви локални путеви и улице категорисани су у три приоритета и то:

* у први приоритет су сврстане главне улице вароши Баточине и главни путни правци до села која се гранају из вароши Баточина, као и путни правци где се обавља јавни превоз,
* у други приоритет су сврстани главни путни правци у Месним заједницама општине,
* у трећи приоритет су сврстани остали путни правци.
* ***Путеви првог приоритета***

Коловоз се чисти и посипа сољу и ризлом тако да се омогући одвијање саобраћаја уз смањену брзину у отежаним условима (снег на коловозу, падавине, поледица, ниске температуре, слаба видљивост и сл.), на максимално 40 км/час.

До прекида саобраћаја може доћи у трајању од 1 – 3 часа дневно, у зависности од временских услова.

Одвијање саобраћаја подразумева обавезну употребу зимске опреме од свих корисника путева.

За овај приоритет одређен је учинак једног возила са хидрауличном даском и посипачем за со или абразивним материјалом да одржава деоницу пута у дужини до 50 км.

Првим приоритетом обухваћени су следећи путни правци:

**У БАТОЧИНИ:**

- ул. Краља Милана Обреновића до почетка Краља Петра I,

- ул. Краља Петра I од центра од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5),

- ул. Цара Душана,

- ул. Војводе Путника (поред бенз. пумпе до ул. Кнеза Милоша Обреновића),

- ул. Његошева до Дома здравља,

- ул. Доситеја Обрадовића и Старине Новака до чесме ''Циганчица''.

**ПУТ ЗА ЦРНИ КАО:**

- ул. Кнеза Милоша Обреновића, од Дома здравља до првог раскршћа у Црном Калу, укључујући целу деоницу пута за Рачу до границе територија две општине.

**ПУТ ЗА ДОБРОВОДИЦУ:**

- Од државног пута I М реда – мотопут М15 (петља Баточина – Баточина – Крагујевац – Кнић – веза са државним путем А5), кроз насеље Лозницу, улицом Карађорђевом, до центра села и путем који повезује Доброводицу са Кијевом.

**ПУТ ЗА КИЈЕВО**:

- Од скретања за Кијево до центра села.

**ПУТ ЗА БАДЊЕВАЦ:**

- Од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5) до Дома културе и управне зграде ЗЗ ''Бадњевац'';

- Од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5), кроз село и Градац, до петље Градац.

**ПУТ ЗА МИЛАТОВАЦ:**

- Од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5), до центра – школе.

**ПУТ БАТОЧИНА-ЛАПОВО:**

**-** Преко Црвеног брега, од чесме ''Циганчица'' до катастарске границе са општином Лапово.

**ПУТ ЗА ЖИРОВНИЦУ:**

- Од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5), до основне школе, као и прилаз центру од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5) кроз раскрсницу са Бадњевцем.

**ПУТ ЗА ПРЊАВОР:**

- Од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5), до основне школе.

**ПУТ ЗА БРЗАН:**

**-** Од државног пута IIa реда бр.158 (улаз у насеље Ђунис) кроз село до основне школе и кроз Солило до основне школе.

* ***Путеви другог приоритета***

Коловоз се чисти и посипа ризлом или шљаком тако да се омогући одвијање саобраћаја са смањеном брзином на максимално 20 km/h у отежаним условима (снег на коловозу, падавине, поледица, ниске температуре, слаба видљивост и сл.).

До прекида саобраћаја може доћи у трајању до 6 часова дневно, у зависности од временских услова.

Обавезна је употреба зимске опреме, а у брдовитим и планинским пределима употреба ланаца.

За овај приоритет одређен је учинак једног возила са хидрауличном даском и посипачем за со или абразивни материјал да одржава деоницу пута у дужини до 60 км.

Другим припритетом обухваћени су следећи путни правци:

**ПУТ ЗА НИКШИЋ:**

- Кружним путем кроз насеље.

* ***Путеви трећег приоритета***

Коловоз се чисти и тиме омогућује проходност али тек пошто буде завршено чишћење путева I и II приоритета, дакле са извесним закашњењем. Обавезна је употреба зимске опреме, нарочито ланаца.

Овај приоритет обухвата пут према викенд насељу у Брзану у ситуацијама ургентног отклањања кварова на трафо станици и далеководу, путеве према болеснима и угроженима, у складу са пријавама од стране Дома здравља Баточина и Центра за социјални рад, као и остале путне правце у које спадају сви, који нису наведени, а налазе се на територији општине Баточина.

На свим наведеним путним правцима је обавезна употреба зимске опреме, а у брдовитим теренима употреба ланаца.

**5.2. ЛОКАЦИЈЕ КРИТИЧНИХ МЕСТА**

На територији општине Баточина, на локацијама критичних места, обавезна је употреба зимске опреме свих учесника у саобраћају.

Предузеће се стара о постављању адекватне саобраћајне сигнализације о обавезној употреби зимске опреме на свим локацијама критичних места.

Поред критичних места, врши се складиштење материјала (мешавина шљаке и каменог агрегата фракције 4-8mm) за превентивно насипање, на начин да насип материјал не омета функционисање саобраћаја у зимским условима.

Локације критичних места су:

1. **БАТОЧИНА**

* Црвени брег
* Надвожњак у улици Александра Симића

1. **БРЗАН**

* Калиготић

1. **КИЈЕВО, ДОБРОВОДИЦА**

* Потес „Доброводички поток“

1. **ГРАДАЦ, БАДЊЕВАЦ**

* Кружни пут кроз село

1. **ПРЊАВОР**

* Од државног пута I М реда – мотопут М15 (петља Баточина – Баточина – Крагујевац – Кнић– веза са државним путем А5) до скретања за манастир „Грнчарица“

1. **НИКШИЋ**

* Кружни пут кроз село

1. **Остали путни објекти (мостови, надвожњаци, подвожњаци и сл.)**

**5.3. МАТЕРИЈАЛ ЗА СПРЕЧАВАЊЕ ПОЛЕДИЦЕ**

За спречавање клизавости користи се:

* абразивни материјал, шљака, песак, дробљени материјал (камена ситнеж), крупноће зрна од 4-8м/м;
* хемијски материјали, со (натријум хлорид) или отопине соли калцијум хлорида;
* мешавине абразивних материјала са сољу у односу 3:1 до 6:1.

Количине соли и абразивних материјала по приоритетима су:

* ***за путеве I приоритета***

а) со............................................. 25 т

б) абразивни материјал..............50 т

* ***за путеве II приориетета***

а) абразивни материјал .............70 т

1. **ПРИКУПЉАЊЕ ПОДАТАКА И ИНФОРМИСАЊЕ**

За информисање корисника пута, као и за потребе одржавања путева у зимским условима, Предузеће организује Инфо-центар (тел.034/6841-100), где се потпуности може пратити стање пута и временски услови који владају.

Такође, информације о условима који владају на путу, корисници могу добити путем средстава јавних информисања: општинске странице [www.sobatocina.org.rs](http://www.sobatocina.org.rs),на интернет страници Предузећа и других расположивих медија (Хит Плус телевизија из Баточине и др.).

**6.1. ПРИКУПЉАЊЕ ПОДАТАКА ЗА ПОТРЕБЕ ПУТА**

Ефикасност одржавања у зимским условима зависи од благовремено прикупљених података, од промена које су настале или које предстоје за поједини путни правац, територију и целу мрежу јавних путева.

**6.1.1. Метеоролошки подаци**

На основу података од хидрометеоролошке службе и радарске службе, као и прикупљених информација о временској прогнози, могу се благовремено извршити одговарајуће припреме за ангажовање средстава.

Од хидрометеоролошке службе добија се метеоролошка информација:

а) Метеоролошка прогноза:

- јутарњи метеоролошки билтен (око 7,30 часова) са прогнозом времена до краја дана и вредностима метеоролошких података;

- дневни метеоролошки билтен (око 12 часова) са прогнозом времена за следећи дан и изгледима времена за наредних седам дана;

- ванредна упозорења, која се достављају у ситуацијама кад се очекује нагло погоршање времена.

Поред наведеног, Управа за ванредне ситуације у Крагујевцу доставља дневне извештаје догађаја, појава и предузетих мера из делокруга свог рада.

**6.1.2. Подаци који се прикупљају на терену**

Прикупљени подаци на терену о временским условима, заједно са метеоролошким подацима, омогућују правилну процену ситуације и одређују врсту ангажованости.

Подаци који се прикупљају на терену помоћу одговарајућих техничких средстава су:

- температура ваздуха,

- влажност коловоза (сув, влажан, покривен снегом),

- регистрација падавина по времену и интензитету и сл.

Подаци о проходности и стању путева у зимским условима прикупљају се сваки дан најмање два пута дневно, а по потреби и чешће у зависности од стања пута и временских прилика. Ови се подаци прикупљају путем дежурног возила, на начин да дежурни у возилу при обиласку терена, мобилним телефоном информише овлашћено лица у седишту Предузећа о стању сваке деонице, о чему се води дневник информисања.

**6.2. ИНФОРМИСАЊЕ УЧЕСНИКА У САОБРАЋАЈУ – КОРИСНИКА**

Информисање као целина састоји се од прикупљања, обраде и дистрибуције информација.

**6.2.1. Прикупљање информација**

Прикупљање информација обухвата брзо и објективно стицање сазнања о стању на путевима, хидрометеоролошким условима који владају, а потом се то сазнање дистрибуира у центар. Прикупљање ових информација обавља се преко дежурних екипа са терена, који су непрекидно на месту догађаја. Овако прикупљени подаци са терена прикупљају се и региструју на нивоу Предузећа.

**6.2.2. Обрада информација**

Обрада информација обухвата скуп свих приспелих сазнања са терена о стању на путевима и њихово обједињавање у једну целину.

Предузеће припрема и доставља информацију о стању путева које територијално покрива.

Овакву информацију Предузеће доставља локалним средствима јавног информисања са појединим специфичностима, које су неопходне за локалне потребе.

На основу добијених информација са терена, преко своје службе за информисање, издаје збирну информацију о стању на путевима и временским условима који владају на мрежи јавних путева на територији општине.

1. **ОРГАНИЗАЦИЈА СИСТЕМА ВЕЗА**

У јединственом систему веза у Предузећу за прикупљање и дистрибуцију података користи се телекомуникациона мрежа, којом су повезани Предузеће, надлежни орган Општинске управе Општине Баточина и ПС Баточина.

**8. ВАНРЕДНА СИТУАЦИЈА**

У случају наступања ванредне ситуације, у којима Предузеће својом расположивом механизацијом и радном снагом не може да опслужи путеве на целокупној територији општине Баточина, општина Баточина ће ангажовати друго правно лице или више њих, у зависности од стања на путевима, са одговарајућом механизацијом за чишћење путева од снега, како би се обезбедили проходни путеви и осигурала безбедност саобраћаја на истима.

1. **ФИНАНСИЈСКА СРЕДСТВА ЗА РЕАЛИЗАЦИЈУ ПРОГРАМА ЗИМСКЕ СЛУЖБЕ**

Укупна планирана средства за реализацију програма зимске службе општине Баточина за 2025/2026. годину износе 4.500.000 динара и то:

* износ од 1.500.000 динара обезбеђен је Одлуком о буџету општине Баточина за 2025. годину, на разделу 4, глава 4.01, функција 451, програм 07 – Организација саобраћаја и саобраћајна инфраструкура, ПА 0002 – Управљање и одржавање саобраћајне инфраструктуре, позиција 083, економска класификација 425 – Текуће поправке и одржавање;
* износ од 3.000.000 динара биће обухваћен Одлуком о буџету за 2026. годину, на истоврсној апропријацији.

1. **СТУПАЊЕ НА СНАГУ**

Овај програм ступа на снагу наредног дана од дана објављивања у ,,Сл. гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-851/25-III од3. новембра 2025. године**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 20. став 1. тачка 8. Закона о локалној самоуправи („Службени гласник РС“, број 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 69. и 70. Закона о енергетској ефикасности и рационалној употреби енергије („Службени гласник РС“, број 40/2021), Закона о потврђивању споразума о зајму (Пројекат „Чиста енергија и енергетска ефикасности за грађане“) између Републике Србије и Међународне банке за обнову и развој („Службени гласник РС - Међународни уговори“, број 6/22), одељка 2. АРАНЖМАНИ ЗА УПРАВЉАЊЕ ПРОЈЕКТОМ, тачка 2.1.4 Јединице локалне самоуправе Приручника за пројектне операције и бесповратна средства, Уговора о суфинансирању програма енергетске санације породичних кућа и станова, који спроводи општина Баточина, број 401-243/25-II од 13.10.2025. године, члана 64. став 1 . тачка 22), Статута општине Баточина („Службени гласник општине Баточина“, број 9/19) и члана 60. став 10. Пословника о раду Општинског већа општине Баточина („Службени гласник општине Баточина“, број 33/21), Општинско веће општине Баточина, којим по овлашћењу председника општине и Општинског већа број: 020-840/25-III од 31. октобра 2025. године, председава заменик председника општине и члан Општинског већа по функцији, на седници одржаној дана 3. новембра 2025. године, донело је:

#### ПРАВИЛНИК

#### О СУФИНАНСИРАЊУ МЕРА ЕНЕРГЕТСКЕ САНАЦИЈЕ, ПОРОДИЧНИХ КУЋА И СТАНОВА У ОКВИРУ ПРОЈЕКТА „ЧИСТА ЕНЕРГИЈА И ЕНЕРГЕТСКА ЕФИКАСНОСТ ЗА ГРАЂАНЕ“

**I ОПШТЕ ОДРЕДБЕ**

**Члан 1.**

Овим правилником уређује се: циљ спровођења мера; мере које се суфинансирају, начин расподеле средстава подстицаја, услови за расподелу и коришћење средстава; учесници у реализацији мера, начин њиховог учешћа и улоге; начин и услови пријаве на јавни конкурс и критеријуми за селекцију привредних субјеката; начин и услови пријаве на јавни конкурс и критеријуми за избор домаћинстава; праћење реализације и извештавање.

**Члан 2.**

Циљ спровођења мера енергетске санације породичних кућа и становаје унапређење енергетске ефикасности у стамбеном сектору и повећано коришћење обновљивих извора енергије у домаћинствима на територији општине Баточина.

Мере енергетске санације предвиђене овим Правилником спроводе се у сарадњи са привредним субјектима који се баве производњом, услугама и радовима на енергетској санацији стамбених објеката, а крајњи корисници услуга и радова су домаћинства на територији општине Баточина.

**Финансијска средства**

**Члан 3.**

Средстава за суфинансирање мера енергетске санације породичних кућа и становаопредељују се Одлуком о буџету општине Баточина.

**Члан 4.**

Максимална висина средстава за суфинансирање појединачних мера и пакета мера из члана 6. овог Правилника, као и удео у односу на укупну вредност инвестиције одредиће се у јавном позиву за суфинансирање мера енергетске санације породичних кућа и станова.

**Члан 5.**

Одлуку о додели средстава доноси Општинско веће општине Баточина на предлог Комисије за реализацију мера енергетске санације.

**Члан 6.**

Mере енергетске ефикасности:

1. **унапређење термичког омотача путем:**
   * замене спољних прозора и врата и других транспарентних елемената термичког омотача. Ова мера обухвата и пратећу oпрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозорa/врата гипс-картон плочама, глетовање, обрада ивица и кречење око прозора/врата са унутрашње стране зида,
   * постављања термичке изолације зидова, таваница изнад отворених пролаза, зидова, подова на тлу, међуспратних конструкција испод и изнад негрејаног простора и осталих делова термичког омотача према негрејаном простору,
   * постављања термичке изолације испод кровног покривача. Ова мера може обухватити, у случају да је оштећен кровни покривач и хидроизолациони кровни систем, грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова;
2. **унапређење термотехничких система зграде путем замене система или дела система ефикаснијим системом путем:**
   * замене постојећег грејача простора (котао или пећ) ефикаснијим,
   * замене постојеће или уградња нове цевне мреже, уградње електронски регулисаних циркулационих пумпи, грејних тела-радијатора и пратећег прибора,
   * уградње топлотних пумпи које користе енергију ваздуха, воде и земље (грејач простора или комбиновани грејач),
   * опремањем система грејања са уређајима за регулацију и мерење предате количине топлоте објекту (калориметри, делитељи топлоте, баланс вентили),
3. **уградњa соларних колектора у инсталацију за централну припрему потрошне топле воде,**
4. **уградњa соларних панела и пратеће инсталације за производњу електричне енергије , уградњa двосмерног мерног уређаја за мерење предате и примљене електричне енергије и израдa неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем,**
5. и друге мере/пакети мера у складу са јавним позивом.

Критеријуми енергетске ефикасности и други услови за доделу средстава подстицаја се одређују јавним позивом за привредне субјекте и јавним позивом за домаћинства.

**II КОРИСНИЦИ СРЕДСТАВА**

**Члан 7.**

**Директни корисници** средстава за реализацију мера енергетске санације су привредни субјекти.

Привредни субјекти су дужни да корисницима испоруче материјале и опрему одговарајућег квалитета и изврше услуге и радове у складу са одредбама уговора и у договореним роковима.

**Члан 8.**

**Крајњи корисници**услуга и радова су домаћинства.

**III ИМЕНОВАЊЕ И НАДЛЕЖНОСТИ КОМИСИЈЕ**

**Члан 9.**

Општинско веће општине Баточина доноси Решење о образовању комисије за реализацију мера енергетске санације (у даљем тексту Комисија).

Јавнe конкурсe за суфинансирање мера енергетске санације у име општине Баточина спроводи Комисија, која се формира Решењем о образовању комисије (у даљем тексту: Решење).

Решењем се утврђује: непаран број чланова Комисије, основни подаци о члановима Комисије (име и презиме, занимање), основни задаци и друга питања од значаја за рад Комисије.

Општина је дужна да, на захтев Министарства рударства и енергетике, као члана комисије из става 1. овог члана укључи лице које именује Министарство рударства и енергетике

Чланови Комисије за свој рад имају право на накнаду.

**Члан 10.**

Основни задаци Комисије нарочито обухватају:

* + припрема конкурсне документације за привредне субјекте и домаћинства(јавни позив, образац пријаве, и друго );
  + оглашавање јавних конкурса и пратеће документације на огласној табли и званичној интернет страници Општине Баточина;
  + пријем и контрола приспелих пријава;
  + утврђивање испуњености услова за избор пријављених привредних субјеката на јавном позиву за директне кориснике;
  + утврђивање испуњености услова за суфинансирање пројеката енергетске санације у домаћинствима;
  + објављивање листе директних корисника и крајњих корисника на огласној табли и званичној интернет страници Општине Баточина,
  + обавеза на пољу животне средине и социјалних питања у складу са Планом преузимања обавеза из области животне средине и социјалних питања (ESCP), објављеним на интернет страници Министарства рударства и енергетике (<https://www.mre.gov.rs>),
  + разматрање одлучивање о поднетим приговорима на листе директних корисника и домаћинстава у првом степену;
  + израда предлога Уговора о спровођењу мера енергетске санације.

Комисија је независна у свом раду. Комисија је дужна да Општинском већу достави записнике и извештај о раду.

Теренски рад Комисије обухвата спровођење најмање два најављена обиласка, и то:

* пре радова приликом евалуације пријаве ради оцене почетног стања објекта и веродостојности података из поднете пријаве, као и оправданост предложених мера енергетске санације;
* након спроведених радова ради утврђивања чињеничног стања по пријави завршетка радова.

Приликом сваког теренског обиласка Комисија на лицу места врши преглед поднетих захтева, уз обавезно присуство подносиоца захтева, сачињава се Записник у два примерка, при чему један примерак остаје подносиоцу пријаве, а други задржава Комисија.

Записник садржи и технички извештај о постојећем стању објекта/ након реализованих мера.

Комисија је дужна да приликом посете утврди да ли постоје индиције о незаконитим радњама или грубом кршењу уговорних обавеза затражи поступање у складу са одредбама уговора и законским оквиром.

Комисија прати реализацију мера и врши контролу њихове реализације. Праћење реализације мера обухвата:

* Обавезу директног/крајњег корисника средстава да обавештава Комисију о реализацији мера, у роковима одређеним уговором и да омогући Комисији да изврши увид у релевантну документацију насталу у току реализације активности;
* Прикупљање информација од директног/крајњег корисника средстава;
* Друге активности предвиђене уговором;
* Припрему извештаја о напретку и обавештавање надлежних органа и јавности.

**IVИМЕНОВАЊЕ И НАДЛЕЖНОСТИ ЛОКАЛНЕ КОМИСИЈЕ ЗА ПРИЈЕМ ПРИТУЖБИ И ИНФОРМИСАЊЕ ГРАЂАНА**

**Члан 11.**

Општинско веће општине Баточина доноси Решење о образовању Локалне комисије за пријем притужби и информисање грађана (у даљем тексту LGAD).

LGAD служи као део механизма за решавање притужби и као локални информациони центар.

LGADће служити и као локална пријемна тачка за прихватање притужби и потврду њиховог пријема путем локалних канала.

У свом деловању LGAD је дужан да се придржава стандарда Међународне банке за обнову и развој као и документима донетим у оквиру Пројекта.

**V ПОСТУПАК ДОДЕЛЕ СРЕДСТАВА**

**Члан 12.**

Средства Буџета Општине за суфинансирање мера енергетске санације породичних кућа и станова додељују се у складу са одредбама овог Правилника.

Расподела средстава из става 1. овог члана обухвата расписивање јавног позива за директне кориснике, контролу формалне исправности, комплетности пријавe, испуњености услова за избор директних корисника и формирање листе директних корисника, као и расписивање јавног позива за крајње кориснике, контролу формалне исправности, комплетности пријавe, испуњености услова, доношење акта о избору крајњих корисника, реализацију и извештавање.

**Јавни позив за директне кориснике (привредне субјекте)**

**Члан 13.**

Одлуку о расписивању јавног позива за избор директних корисника доноси Општинско веће општине Баточина. Јавни позив се расписује за мере из члана 6. овог правилника.

Јавни позив за избор директних корисника спроводи Комисија.

Јавни позив из става 1. овог члана се обавезно објављује на интернет страници Општине, а најава јавног позива и у локалним медијима.

**Члан 14.**

На јавном конкурсу могу учествовати привредни субјекти који врше испоруку и радове на уградњи материјала, опреме и уређаја и испуњавају нарочито следеће услове:

* да су уписани у регистар АПР-а, а регистровани су као привредна друштва и предузетници најмање две године од дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе и
* друге услове у складу са јавним позивом.

**Садржај јавног позива за директне кориснике (привредне субјекте)**

**Члан 15.**

Јавни позив из члана 12. овог Правилника нарочито садржи:

1. правни основ за расписивање јавног позива,
2. предмет и критеријуме енергетске ефикасности,
3. услове за учешће на конкурсу,
4. документацију коју подносилац мора поднети уз пријавни образац,
5. испуњеност услова из јавног позива,
6. начин и рок подношења пријаве,
7. начин објављивања одлуке о учешћу привредних субјеката у суфинансирању мера енергетске санације по јавном позиву.

**Пријава на јавни позив за директне кориснике (привредне субјекте)**

**Члан 16.**

Пријава коју на јавни позив подноси привредни субјект садржи нарочито:

1. опште податке о привредном субјекту;
2. ценовни преглед роба и услуга;
3. другу документацију у складу са јавним позивом.

**Утврђивање испуњености услова за доделу средстава**

**Члан 17.**

Комисија утврђује испуњеност услова за избор привредног субјекта за спровођење мера енергетске санације на основу прегледа поднете документације из члана 15.

**Утврђивање листе привредних субјеката**

**Члан 18.**

Комисија решењем утврђује испуњеност услова и обавештава привредног субјекта.

На решење из става 1. овог члана којим је утврђено да нису испуњени услови за избор привредног субјекта за спровођење мера енергетске санације, привредни субјекат има право приговора Комисији у року од осам дана од дана доношења решења.

Комисија је дужна да одлучи по приговорима из става 2. овог члана у року од 15 дана од дана пријема приговора.

У случају одбијања приговора из става 2. овог члана привредни субјекат има право да поднесе приговор већу општине у року од 8 дана од дана пријема одлуке по приговору из става 2. овог чланаи о томе обавести Јединицу за имплементацију Пројекта „Чиста енергија и енергетска ефикасности за грађане“ образовану од стране Министарства рударства и енергетике (у даљем тексту ЈИП).

Општинско веће је дужно да одлучи по приговорима из става 4. овог члана у року од 15 дана од дана пријема приговора.

Комисија формира листу директних корисника који су на основу решења из става 1. испунили услове из Јавног конкурса и објављује је без одлагања (или у року од једног дана) на интернет страници ЈЛС Баточина.

Измена и допуна листе из става 7. овог члана се врши по потреби на сваких 15 дана.

Листа из става 7. овог члана ће важити до завршетка пројекта „Чиста енергија и енергетска ефикасност за грађане“, о чему ће Комисија благовремено обавестити директне кориснике.

Домаћинства која остваре право на суфинансирање могу набавити добра и услуге искључиво од директних корисника наведених у листи из става 7. овог члана.

У складу са чланом 17. Правилника, Комисија задржава право да, привредног субјекта који није реализовао уговор са крајњим корисником у свему у складу са понудом, искључи са листе из става 6. овог члана, и то до краја реализације пројекта „Чиста енергија и енергетска ефикасност за грађане “.

**Jавни позив за доделу бесповратних средстава крајњим корисницима (домаћинствима)**

**Члан 19.**

Одлуку о расписивању јавног позива за доделу бесповратних средстава домаћинствима **з**а енергетску санацију породичних кућа и станова доноси Општинско веће општине Баточина.

Јавни позив за доделу бесповратних средстава домаћинствимаспроводи Комисија.

Домаћинства – учесници конкурса подносе пријаву Комисији. Пријава подразумева подношење конкурсне документације у року који је утврђен јавним позивом.

Јавни позив из става 1. овог члана се обавезно објављује на огласној табли Општинске управе и званичној интернет страници Општине, а најава јавног позива и у свим локалним медијима.

Конкурсна документација нарочито садржи:

1. јавни позив
2. пријавни образац са листом потребних докумената.

**Члан 20.**

Право учешћа на конкурсу имају домаћинства која станују у породичним кућама и становима, а којаиспуњавају услове у складу са јавним позивом.Јавним позивом из члана 19. овог Правилника се може одобрити виши износ бесповратних средстава за социјално угрожене категорије.

**Садржај Јавног позива за крајње кориснике**

**Члан 21.**

Јавни позив из члана 19. овог Правилника нарочито садржи:

1. правни основ за расписивање јавног позива,
2. предмет суфинансирања,
3. корисници услуга и радова,
4. висина бесповратних средстава,
5. услове за учешће на конкурсу,
6. документацију коју подносилац мора поднети уз пријавни образац,
7. начин и рок подношења пријаве,
8. поступак одобравања средстава,
9. начин објављивања одлуке о остваривању права на бесповратна средства грађанима за спровођење мера енергетске санације по јавном позиву,
10. критеријум доделе бесповратних средстава.

**Пријава на јавни позив за крајње кориснике**

**Члан 22.**

Пријава коју на јавни позив подноси домаћинство садржи нарочито:

1. Пријавни образац за суфинасирање мера енергетске ефикасности са попуњеним подацима о мери/пакету мера за коју се конкурише и о стању грађевинских (фасадних) елемената и грејног система објекта;
2. фотокопију личне карте или очитану личну карту подносиоца пријаве;
3. предмер и предрачун/ профактура за опрему са уградњом;
4. друга документација у складу са јавним позивом.

**Утврђивање испуњености услова за доделу средстава**

**Члан 23.**

Комисија утврђује испуњеност услова за доделу бесповратних средстава на основу прегледа поднете документације из члана 22. овог Правилникаи теренског обиласка ради увида у стање објекта и проверу података у пријави на јавни позив.

**Одобравање бесповратних средстава за финансирање пројеката енергетске санације**

**Члан 24.**

Комисија решењем утврђује испуњеност услова и критеријума за доделу средстава и обавештава подносиоца пријаве.

На решење из става 1. овог члана којим је утврђено да нису испуњени услови за доделу бесповратних средстава, подносилац пријаве има право приговора Комисији у року од осам дана од дана доношења решења.

Комисија је дужна да одлучи по приговорима из става 2. овог члана у року од 15 дана од дана пријема приговора.

У случају одбијања приговора из става 2. овог члана подносилац пријаве има право да поднесе приговор већу општине у року од 8 дана од дана пријема одлуке по приговору из става 2. овог члана и о томе обавести ЈИП.

Општинско веће је дужно да одлучи по приговорима из става 4. овог члана у року од 15 дана од дана пријема приговора.

Листа домаћинстава којима су решењем из става 1. овог члана одобрена средства за финансирање програма биће објављена на интернет страници: https://www.sobatocina.org.rs/.

Општинско веће општине Баточина закључује уговоре са крајњим корисницима којима су решењем из става 1. овог члана одобрена средства и директним корисником који ће изводити радове.

**Исплата средстава**

**Члан 25.**

Општина ће вршити пренос средстава искључиво директном кориснику, након што појединачни крајњи корисник изврши уплату директном кориснику своје целокупне обавезе и након завршетка реализације мере.

**VIПРАЋЕЊЕ РЕАЛИЗАЦИЈЕ АКТИВНОСТИ**

**Члан 26.**

Комисијe из члана 9. и 11. овог правилника, обезбеђују активну комуникацију са ЈИП и одговарају на захтеве у смислу обезбеђивања примене стандарда Међународне банке за обнову и развој у испуњавању обавеза јединице локалне самоуправе дефинисаних у следећим документима:

1. „Правилник о раду на пројекту“;
2. „План ангажовања заинтересованих страна“;
3. „План преузимања обавеза из области животне средине и социјалних питања (ESCP)“;
4. „Оквир за управљање заштитом животне средине и социјалним утицајима пројекта (ESMF)“ и
5. „Контролна листа плана за управљање животном средином и социјалним питањима (ESMP)“.
6. Жалбени механизам за пројекат.

Сва документа су доступна на интернет страници Министарства: (<https://www.mre.gov.rs>).

ЈИП ће обезбедити представницима Kомисија адекватан трансфер знања кроз стручну и техничку подршку током реализације активности.

**VIIИЗВЕШТАВАЊЕ**

**Члан 27.**

Комисија из члана 9. овог правилника, припрема Завршни извештај о спроведеним мерама енергетске санације и подноси га Општинском већу.

Јавност се информише о реализацији мера енергетске санације преко локалних медија и интернет странице Општине.

Завршни извештај о спроведеним мерама енергетске санације, који посебно садржи информације о спроведеним активностима и утрошеним финансијским средствима, уочене недостатке у имплементацији активности и њихове узроке, податке о уштеди енергије и смањењу емисије гасова са ефектом стаклене баште, подноси се Општинском већу и објављује на интернет страници.

Комисија из члана 11. овог Правилника је дужна да доставља месечне извештаје о реализованим активностима Министарству на обрасцима које Министарство прописује.

Директни корисници средстава који изводе радове на енергетској санацији дужни су да Комисији, у сваком моменту, омогуће контролу реализације активности и увид у сву потребну документацију.

**Објављивање**

**Члан 28.**

Подаци и акти које Комисија објављују на званичној интернет страници Општине Баточина, морају се објавити и на огласној табли Општине и интернет презентацији Општине.

**Чување документације**

**Члан 29.**

Општинска управе општине Баточина има обавезу да чува комплетну документацију насталу у поступку суфинансирања мера енергетске санације у складу са важећим прописима.

**Члан 30.**

Овај Правилник ступа на снагунаредног дана од дана објављења у „Сл. гласнику општине Баточина“.

**ОПШТИНСКО ВЕЋЕ ОПШТИНЕ БАТОЧИНА**

**Број: 110-6/25-III од 3. новембра 2025. године**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

На основу члана 46. Закона о локалној самоуправи („Службени гласник РС“, број 129/2007, 83/2014 - др. закон, 101/2016 - др. закон, 47/2018 и 111/2021 – др. закон), члана 64. став 1. тачка 22) Статута општине Баточина („Службени гласник општине Баточина“, бр. 9/19), члана 9. Правилника о суфинансирању мера енергетске санације породичних кућа и станова у оквиру пројекта „Чиста енергија и енергетска ефикасност за грађане“ бр. 110-6/25-III од 3. новембра 2025. године и члана 60. став 4. Пословника о раду Општинског већа општине Баточина („Службени гласник општине Баточина“, бр. 33/21), Општинско веће општине Баточина, којим по овлашћењу председника општине и Општинског већа број: 020-840/25-III од 31. октобра 2025. године, председава заменик председника општине и члан Општинског већа по функцији, на седници одржаној дана 3. новембра 2025. године, донело је:

#### Р Е Ш Е Њ Е

#### о образовању Комисије за реализацију мера енергетске санације породичних кућа и станова

1. **Образује се** Комисија за реализацију мера енергетске санације породичних кућа и станова (у даљем тексту: Комисија), у следећем саставу:
2. **Бојана Васић**, начелник Одељења за комуналне делатности, инвестиције и јавне набавке, за председницу,
3. **Милена Стевановић**, запослена на одређено време, за заменицу председнице,
4. **Јелена Драгељевић**, извршилац у Одељењу за комуналне делатности, инвестиције и јавне набавке, за чланицу,
5. **Весна Живадиовић**, извршилац у Одељењу за локално економски развој, за чланицу,
6. **Славољуб Ивановић**, извршилац у Одељењу за комуналне делатности, инвестиције и јавне набавке, за члана,
7. **Никола Пајић**, извршилац у Одељењу за заједничке послове, за члана,
8. **Марија Живановић,** извршилац у Одељењу за општу управу, људске ресурсе и послове органа општине, за чланицу,
9. **Небојша Тракић**, начелник Одељења за заједничке послове, за члана,
10. **Верица Стевановић**, извршилац у Одељењу за општу управу, људске ресурсе и послове органа општине, за чланицу,
11. **Сања Добросављевић**, ангажована по уговору о привременим и повременим пословима, за чланицу,
12. **Лука Бебић**, члан комисије испред Министарства рударства и енергетике.
13. Комисија има задатак:

* припреме конкурсне документације за привредне субјекте и домаћинства (јавни позив, образац пријаве, и друго);
* оглашавање јавних конкурса и пратеће документације на огласној табли и званичној интернет страници општине Баточина;
* пријем и контрола приспелих пријава;
* утврђивање испуњености услова за избор пријављених привредних субјеката на јавном позиву за директне кориснике;
* утврђивање испуњености услова за суфинансирање пројеката енергетске санације у домаћинствима;
* објављивање листе директних корисника и крајњих корисника на огласној табли и званичној интернет страници општине Баточина,
* обавеза на пољу животне средине и социјалних питања у складу са Планом преузимања обавеза из области животне средине и социјалних питања (ESCP), објављеним на интернет страници Министарства рударства и енергетике (<https://www.mre.gov.rs>),
* разматрање и одлучивање о поднетим приговорима на листе директних корисника и домаћинстава у првом степену;
* израда предлога Уговора о спровођењу мера енергетске санације;
* да најмање два пута изврши теренски обилазак (пре радова приликом еваулације пријаве и после спроведених радова).

1. Комисија доставља записнике и извештај о раду Општинском већу општине Баточина.
2. Чланови Комисије за свој рад имају право на накнаду која ће се одредити посебним актом.
3. Ово решење објавити у „Службеном гласнику општине Баточина“.
4. Решење доставити: Министарству рударства и енергетике Републике Србије, именованима и архиви.

**О б р а з л о ж е њ е**

Одредбама члана 46. Закона о локалној самоуправи и члана 64. став 1. тачка 22) Статута општине Баточина прописане су надлежности Општинског већа.

Одредбама члана 9. Правилникa о суфинансирању мера енергетске санације породичних кућа и станова у оквиру Пројекта „Чиста енергија и енергетска ефикасност за грађане“ бр. 110-6/25-III од 3. новембра 2025. године (у даљем тексту: Правилник) прописано је да Општинско веће општине Баточина доноси Решење о образовању Комисије за реализацију мера енергетске санације којим се утврђују број чланова Комисије, основни подаци о члановима Комисије (име и презиме, назив радног места), основни задаци и друга питања од значаја за рад Комисије, док су одредбама члана 10. Правилника дефинисани задаци Комисије.

Сагласно одредбама члана 9. став 5. Правилника, одређено је да чланови Комисије за свој рад имају право на накнаду, а која ће се одредити посебним актом.

Имајући у виду све наведено, Општинско веће општине Баточина образује Комисију за реализацију мера енергетске санације породичних кућа и станова, на начин као у диспозитиву решења.

**ОПШТИНСКО ВЕЋЕ ОПШТИНЕ БАТОЧИНА**

**Број: 020-852/25-III од 3. новембра 2025. године**

**ЗАМЕНИК**

**ПРЕДСЕДНИКА ОПШТИНЕ**

**Саша Савић**

**САДРЖАЈ:**

**ОПШТИНСКО ВЕЋЕ**

1. Решење о образовању Савета за здравље општине Баточина......................................................1

2.Програм за рад Савета за координацију послова безбедности саобраћаја на путевима на територији општине Баточина за 2025. годину.................................................................................3

3.Програм зимске службе општине Баточина за 2025/2026. годину..............................................8

4.Правилник о суфинансирању мера енергетске санације, породичних кућа и станова у оквиру пројекта „Чиста енергија и енергетска ефикасност за грађане“....................................................16

5.Решење о образовању Комисије за реализацију мера енергетске санације породичних кућа и станова.................................................................................................................................................24

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Издавач: Скупштина општине Баточина**

**Уредник: секретаркаДушица Станојевић**